
Tiberiu HERDLICSKA (n. 1984) este un tânăr pianist și 
compozitor format pe băncile Academiei de Muzică clujene, 
profund preocupat de fenomenul muzical contemporan. În 
calitate de pianist realizează numeroase prime audiții de 
muzică contemporană, iar prin prisma funcției de profesor 
de pian la Colegiul de Muzică „Sigismund Todutá" 
organizează împreună cu Catedra de pian diverse recitaluri 
tematice din care amintim cel dedicat Sonatelor si interludiilor 
pentru pian preparat scrise de John Cage. Lucrările sale au 
fost premiate și programate în festivaluri precum Toamna 
muzicală clujeană, Cluj Modern sau Festivalul Meridian, 
București. Cercetarea sa doctorală dedicată studiului pentru 
pian, un demers componistic între sinteză și experiment, 


cuprinde o amplă porţiune referitoare la propriile lucrări de gen. 


REZUMAT 


Ideea de a scrie studii pentru pian este mai veche, dar doar odată cu admiterea la studiile 
doctorale aceasta s-a concretizat într-un proiect amplu și provocator. Studiul pianistic 
permite explorarea multiplelor posibilități expresive și tehnice proprii instrumentului ales. 
Terenul fertil al aventurilor pianistice propuse în studiile pentru pian rămâne deschis, 
o lucrare amplă încă în devenire ce se supune surprizelor și soluţiilor componistice ce pot 
apărea pe parcurs. Studiul de față prezintă pe scurt câteva din provocările întâmpinate de-a 
lungul compunerii studiilor pianistice, provocări ce-și vor găsi împlinirea în teza de doctorat 
propusă. 


explorare, provocare 


Am pornit la drum, în conceperea studiilor pentru pian, provocat de mai 
multe întrebări şi cu un plan bine articulat, definit cu claritate în Proiectul de 
Cercetare Doctorală. Aveam să scriu 12 studii pentru pian, grupate în patru seturi a 
câte trei studii fiecare. Doream să tratez aspecte diverse astfel că am ales pentru 
fiecare set o problematică specifică: setul 1, Trei studii ritmice, setul 2, Trei studii 

pentru pianistul actor, setul 3, Trei studii minimale si setul 4, Trei studii timbrale 
pentru pian si mediu electronic. 

Studiile ritmice propuse in setul 1 aveau la bazá modulatia metricá, 
polimetria si politempia, suprapunerea de planuri ritmice distincte, dar elaborate 
într-un limbaj armonic propriu, organizate într-o structură evolutivă, cu contraste 
de tempo și dinamism, registre și tipuri de scriitură. 

Setul 2 propunea, pe lângă elemente de scriitură specific instrumentale, 
inserarea unor texte poetice, folosirea corpului pentru crearea ritmului, folosirea 
unor procedee ale tehnicii extinse (prepararea pianului sau sonorități obţinute în 
interiorul si exteriorul pianului), gestică si mimică. Influențele se regăsesc în teatrul 
instrumental, toate aceste surprize ale discursului muzical dorind să sporească 
efectul dramatic și expresiv. 

Setul 3 propunea folosirea tehnicilor minimale și  aleatorice 
(indeterminism) așa cum se regăsesc în muzica lui Steve Reich (defazare şi proces 
gradual), Philip Glass (proces aditiv) sau în muzica africană (matrice generativă!), 
toate aceste tehnici combinate cu aleatorismul si hazardul. Prin sectionalizare 
formală şi prin ideea de colaj/citat, inserarea acestor momente într-o muzică de tip 
mecanic creează un plus de spontaneitate și un model de improvizație structurată 
sau muzică strategică?. 

Setul 4 se concentra îndeaproape pe culoarea armonică și timbralitate. 
Aceste ultime studii se prezentau sub forma unor “exerciții” de culoare, lumini 
şi umbre, stagnare si curgere, spatialitate și modulație texturală. Concepţia 
estetic-expresivá își trăgea esenţa din scrierile lui Dóger?, adept al budismului zen 
din secolul al XIII-lea, în special capitolele care fac referire la spaţiu si timp. Mediul 
electronic oferea un plus de culoare prin manipularea efectelor sonore, a sintezei 
FM sau granulare și crearea unui plan însoțitor format din părți sau tăieturi ale 
partiturii pianului predefinite și modificate ulterior. Pe lângă acest tip de 
manipulare sonoră, mai exista un plan predefinit format dintr-o serie de efecte 
(filtre, vibrato, delay, tremolo si altele) care însoțeau partitura pianului în momente 
structurale importante si defineau modulatia texturalá. 

Planul initial expus în rândurile de mai sus s-a dezintegrat treptat, odată 
cu pătrunderea tot mai adâncă în problematica propusă. Au rămas însă ideile 
generatoare ale acestuia însoţite de o sumedenie de idei noi, unele născute spontan, 
altele după o trudă îndelungată. Apoi au rămas întrebările care m-au provocat de 
la bun început. Cum aș putea aduce ceva nou, proaspăt și bine ancorat în realitatea 
contemporană, având în urmă modele precum Chopin, Liszt, Alkan, Bartok, 
Stravinski, Rahmaninov, Debussy, Ligeti sau mai aproape de noi, compozitori în 
viață precum William Bolcom, Unsuk Chin, John Corigliano, Pascal Dusapin si 


1 Arom, Simha, African Polyphony and Polyrhythm, Cambridge University Press, Cambridge, 1991. 
? Cope, David, New Directions in Music, Waweland Press Inc., Prospect Heights, Illinois, 2001. 
? Dógen, Shobogenzo. 

Dai Fujikura? Această întrebare nu și-a găsit încă răspunsul, dar căutările si munca 
susținută vor contribui cu siguranţă la conturarea unui răspuns posibil sau a unor 
răspunsuri posibile. O altă întrebare se referă la legătura dintre compozitor și 
interpret, un dialog de multe ori imaginar mediat de prezenţa partiturii. Care ar 
putea fi modalităţile prin care interesul interpretului pentru muzica contemporană 
poate fi păstrat viu? O întrebare legitimă, apărută pe fondul unor experiențe 
dezamăgitoare cu privire la interesul pentru muzica actuală, dar mai ales lipsa unei 
logici muzicale coerente în interpretarea muzicii noi. Cum ar trebui scrisă o muzică 
actuală pentru „a prinde” la public, pentru a scoate interpretul din zona proprie de 
confort doar pentru a-l proiecta într-un spaţiu sonor revigorant, încărcat de 
expresie? Pe lângă aceste nedumeriri există bineînţeles aspectul strict legat de 
meșteșugul componistic si pianistic. Fiind în primul rând pianist, mi-au trecut prin 
fata ochilor sau prin mâini diferite muzici de-a lungul timpului. Am avut ocazia si 
interesul de a observa și de a trece prin filtrul interior orice aspect legat de facturi 
de scriitură, tehnică pianisticá sau tehnici de compoziţie. Vesnic preocupat, curios 
şi fascinat de fenomenul componistic contemporan, am absorbit cu pasiune tot ceea 
ce mi-a căzut în mână, fie că a fost vorba de scrieri muzicologice, partituri sau 
înregistrări cu muzică contemporană. Am vrut parcă să cuprind într-un singur 
suflu și dintr-o dată tot ceea ce s-a scris în materie de muzică nouă, să ascult tot 
ceea ce s-a compus. Asta a condus în mod evident către un impas creator, un blocaj 
al propriei voci interioare, sufocată de amploarea informaţiei dobândite. 
Din această cauză proiectul de față, si anume compunerea studiilor pentru pian, 
reprezintă o provocare și un teren propice pentru reformularea propriilor idei în 
materie de componistică. Mi-am propus să o iau de la zero (în măsura în care acest 
lucru este posibil) și să reevaluez tot ceea ce am dobândit până acum. Pe acest 
drum al reinventării și redescoperirii au fost alături de mine modele revelatoare, 
atât sub forma unor cărţi, cât și sub forma unor compozitori sau lucrări audiate. 
Aşadar voi propune în continuare un scurt excurs asupra unor autori care mi-au 
modelat şi continuă să-mi modeleze drumul, oferindu-mi nenumărate delicii 
intelectuale sau acustice, și care au contribuit în mod decisiv la creionarea și 
slefuirea propriei identități creatoare. 

Ideea renunţării la un vast bagaj informaţional acumulat de-a lungul anilor 
s-a dovedit a fi una extrem de dificilă, cu implicaţii profunde pe mai multe planuri. 
Pentru început, am căutat o modalitate eficientă de organizare a timpului, 
în special timpului dedicat compoziţiei si mai ales o modalitate optimă de 
parcurgere a etapelor componistice, de la portativul gol, până la finalizarea unei 
lucrări. Întâmplarea face că exact la momentul potrivit am descoperit o carte, 
de fapt un model de organizare a muncii creatoare, aparținând lui Dan Dediu. 
Cartea despre care vorbesc, Cei 9 „i” sau cum compunem: posibil ghid de compoziție 
după metoda fictionalistá, a fost o descoperire importantă pentru mine, prima 
dintr-un lung şir ce avea să urmeze. Nu îmi propun aici o dezbatere asupra cărții, 
ci vreau doar să subliniez însemnătatea acesteia în ceea ce mă priveşte. Bineînţeles 

cá multe lucruri prezentate în carte nu mi-au fost străine, dar mi s-a oferit un ghid 
al parcursului unei creaţii muzicale. Pentru a rămâne la același autor, nu pot trece 
cu vederea bucuria resimţită citind un alt volum al dânsului care m-a stârnit și m-a 
inspirat deopotrivă. Este vorba despre Radicalizare si guerilla din care am reținut in 
special studiul amplu despre estetica imaginarului muzical și articolul intitulat 
„Arta de a asculta troleibuzul sau percepţia muzicii contemporane”. Nu voi 
prezenta aici toate lecturile inedite sau de referinţă studiate, ci mă voi rezuma doar 
la cele recente, descoperiri noi sau reveniri la texte parcurse anterior, dar privite 
acum cu alti ochi. 

După studierea atentă a micului ghid de compoziţie mai sus amintit, 
am început să aplic cele învăţate în realizarea studiilor pentru pian respectând 
paşii propusi de autorul cărţii: intuiţia, informarea, improvizatia, inventarierea, 
invenția de scriitură, irigarea ficțională, imersiunea în micro-structură, inflamarea 
vizionară si inundația creatoare. Fiecare dintre aceste etape dispune de câteva 
întrebări esențiale dublate de răspunsuri pertinente și convingătoare. Decizia de a 
adopta şi de a structura munca creatoare pe baza planului descoperit a fost urmată 
de o amplă cercetare (încă în derulare) asupra elementelor de limbaj specifice 
muzicii secolului XX, asupra tehnicilor de compoziţie folosite. Am început să 
studiez limbajul armonic al muzicii secolului XX, cu multiplele sale deschideri și 
un potenţial inepuizabil, apoi m-a fascinat redescoperirea limbajului ritmic, 
a energiei propulsatoare a muzicii, am reevaluat conceptul melodic, posibilităţile 
construcțiilor melodice în muzica contemporană si nu în ultimul rând, aspecte 
legate de timbralitate în muzica nouă. Lecturile au fost multiple, dublate de 
realizarea unor exerciţii armonice, ritmice sau melodice. S-a născut astfel un curs 
de compoziţie ficțional, un dialog imaginar intens purtat cu materialele studiate. 
Dintre partenerii acestui dialog fictiv cu privire la materialele si tehnicile muzicii 
contemporane amintesc câteva titluri marcante precum: Techniques of the 
Contemporary Composer şi New Directions in Music scrise de David Cope, Harmony 
Book de Elliott Carter (volum de referință în opinia mea), Music and 
Twentieth-Century Tonality: Harmonic Progression Based on Modality and the Interval 
Cycle de Paolo Susanni si Elliott Antokoletz, The Structure of Atonal Music 
aparţinând lui Allen Forte, Serial Composition de Brindle Smith, Materials and 
Techniques of Twentieth-Century Music de Stefan Kostka, Music of the Twentieth 
Century: A Study of its Elements and Structure a lui Ton de Leeuw, Basic Atonal 
Theory de John Rahn, Introduction to Contemporary Music de Joseph Machlis, 
Messiaen's Musical Techniques: The Composer's View and Beyond de Gareth Healey, 
Understanding Post-Tonal Music de Miguel A. Roig-Francoli, Structural Functions in 
Music de Wallace Berry sau Introduction to Post-Tonal Theory de Joseph N. Straus. 
Se poate lesne observa din cele cáteva exemple enumerate mai sus cá este vorba 
despre lucrări „tehnice”, care problematizeazá și dezbat diferite aspecte legate de 
limbajul muzical contemporan. Studierea acestora mi-a oferit posibilitatea de a 
înțelege si de a selecta din multitudinea de variante posibile, pe cele care se 

potrivesc cel mai bine, sau se pliazá natural pe propria gândire creatoare. Odată 
trecut pragul elementelor de bucátárie interná proprii mestesugului componistic, 
am cáutat sá inteleg cát mai bine probleme legate de esteticá, interpretare sau stil 
(atât cât se mai poate discuta de stil în peisajul plurivalent si eterogen al muzicii 
noi). Mi-au fost la îndemână câteva cărți care oferă puncte de vedere noi sau 
sintetizează într-o manieră inteligibilă problemele adresate. Amintesc doar o parte 
dintre ele, lăsând subiectul deschis, cu posibilitatea de a elabora pe marginea 
acestuia în cadrul cercetării mele: Jonathan D. Kramer, The Time of Music; 
Christoph Cox si Daniel Warner, Audio Culture: Readings in Modern Music (o carte 
esentialá pentru mine); Steve Reich, Writings on Music 1965-2000; Alex Ross, Listen 
to Noise; Arnold Schónberg, Style and Idea; Paul Griffiths, Modern Music and After; 
Max Paddison si Irene Deliege, Contemporary Music: Theoretical and Philosophical 
Perspectives; Malcolm Budd, Music and the Emotions: The Philosophical Theories; 
Constantin Floros, New Ears for New Music; Vincent Meelberg, New Sounds, New 
Stories: Narrativity in Contemporary Music; Lawrence Kramer, Interpreting Music şi 
Why Classical Music Still Matters; Joshua Fineberg, Classical Music, Why Bother?, 
Hearing the World of Contemporary Culture through a Composer's Ears; Julian Johnson, 
Out of Time: Music and the Making of Modernity; Dorottya Fabian, Renee Timmers si 
Emery Schubert, Expressiveness in Music Performance; Daniel K.L. Chua, Absolute 
Music and the Construction of Meaning (volum esential pentru mine); Andy 
Hamilton, Aesthetics & Music sau Edward Campbell, Music after Deleuze. Cercetarea 
atentá a materialelor enumerate mai sus mi-a oferit o imagine amplá si captivantá a 
fenomenului muzical contemporan, un peisaj multicolor pe care se grefeazá actul 
artistic, creatia si interpretarea. Dar orice lucrare are povestea ei, in timp ce orice 
creator de artă îşi trasează evoluţia prin succesiunea unor momente de referință, 
suisuri şi coborásuri, ináltare şi cădere. Două volume, pe care le citesc si acum cu 
mare plăcere, m-au ajutat realmente să înțeleg ce se ascunde de fapt în spatele unei 
compoziții muzicale, care este drumul parcurs de la idee la împlinirea acesteia. 
Cele două cărți despre care vorbesc sunt: Robert Raines, Composition în the Digital 
World: Conversations with 21st-Century American Composers şi Ann McCutchan, 
The Muse that Sings: Composers Speak about the Creative Process. În materie de 
pianistică, mă voi rezuma doar la două volume studiate recent, marcante în ceea ce 
priveşte scriitura pianistică şi complexitatea timbrală proprie instrumentului. 
Primul volum îi aparţine lui Marylin Nonken și se intitulează The Spectral Piano: 
from Liszt, Scriabin, and Debussy to the Digital Age. Acest studiu amplu şi foarte bine 
documentat face referire la muzica spectrală scrisă pentru pian, de la rădăcinile 
sale regăsite în creaţia lisztiană, se trasează apoi evoluţia acestei muzici, trecând 
prin ceea ce autoarea definește drept „protospectralism”, apoi prima generaţie de 
compozitori spectrali și culminând cu analiza unui articol scris de Hughues 
Dufourt intitulat „Spectral music and its pianistic expression”. Nu lipsesc, desigur, 
discuţii asupra muzicii pentru pian a lui Olivier Messiaen sau Tristan Murail. De o 
însemnătate deosebită pentru mine este capitolul care face referire la caracteristicile 

scriiturii pianistice în muzica spectrală, si anume , The spectral effect”. Acest 
volum apărut recent, în anul 2014, face pereche cu un alt volum, apărut tot în anul 
2014, despre muzica franceză pentru pian, recent descoperit și studiat cu mare 
interes: Scott McCarrey şi Lesley A. Wright, Perspectives on the Performance of French 
Piano Music. Acesta este un volum colectiv editat de cei doi autori menționați, din 
care am reţinut capitolul intitulat „Messiaen to Murail, or, What Sounds Become”. 
Am enumerat mai sus câteva titluri de specialitate relevante pentru mine, însă 
acestea au fost dublate de lecturi din diverse domenii ale culturii, de la literatură, 
artă, mitologie, până la filosofie, estetică, sociologie sau religie. Nu pot încheia 
această scurtă călătorie prin lumea cărţilor care mi-au marcat devenirea fără a 
menționa câţiva compozitori reprezentativi pentru mine, modele care au sculptat și 
au şlefuit evoluția mea creatoare. Mă voi rezuma la câteva nume, deoarece o listă 
completă de compozitori si lucrări audiate relevante pentru mine ar necesita câteva 
volume datorită interesului și apetitului debordant de care dispun în ceea ce 
priveşte creația muzicală contemporană. Fără vreo relevanţă în ordinea prezentării 
voi începe cu Wolfgang Rihm. Frapează în primul rând intensitatea expresiei, 
impactul imediat al muzicii sale. Multitudinea de referințe recognoscibile ca sens 
expresiv, de la Schumann la ecourile mahleriene, de la muzica lui Berg la 
Stockhausen, legitimează expresia cu care însuși Rihm își caracterizează muzica, 
şi anume o „serializare a stilurilor”. Relevante pentru mine au fost audițiile 
pieselor pentru pian, a cvartetelor de coarde, a lucrărilor orchestrale din care 
amintesc doar de Jagden und Formen sau a lucrărilor inspirate de Antonin Artaud: 
Tutuguri şi Die Eroberung von Mexico. Pentru a rămâne în spaţiul german, amintesc 
de Jorg Widmann si Matthias Pintscher. Din spațiul american, câțiva compozitori 
mi-au atras atenția printr-o muzică vie, intens expresivă, coerentă și bine 
echilibrată, în care meșteșugul componistic de cea mai înaltă clasă se îmbină 
armonios cu simţul muzical de mare rafinament. Este vorba despre Elliott Carter, 
Christopher Rouse, Aaron Jay Kernis, Richard Danielpour și Sebastian Currier. 
Pentru a nu extinde prea mult această prezentare voi încheia cu câteva nume din 
spațiul britanic. Componistica britanică îmbracă toate formele de expresie posibile, 
toate limbajele muzicale prezente în secolul XX, de la neoclasicism la serialism, 
dela căutarea unui material muzical inedit prin radicalizarea tehnicii 
instrumentale si a notatiei până la amalgamarea sunetelor electronice cu cele 
acustice. Generaţia tânără promovează o abordare mai degajată a materialului 
muzical, dublată de un control rafinat al relaţiilor formale, armonice, 
melodico-ritmice, totul combinat cu o concepţie estetică integratoare. În primul 
rând voi aminti de Sir Peter Maxwell Davies și Sir Harrison Birtwistle (compozitor 
de foarte mare importanță pentru mine). Un compozitor de o însemnătate 
deosebită pentru mine, care mă fascinează si in a cărui estetică si mod de 
exprimare mă regăsesc este Jonathan Harvey. Câteva cuvinte scrise de Dan Dediu 
în Radicalizare şi guerilla prezintă succint, pertinent și convingător atributele 
caracteristice muzicii lui Harvey: 

,O idee despre muzica lui Jonathan Harvey se poate obtine prin 
enumerarea câtorva adjective: exotic, vizionar, inventiv, mistic. Realizând cu 
virtuozitate combinaţii timbrale nemaiauzite, Harvey demonstrează un simt 
deosebit al culorii şi construcţiei. Influențe diverse, de la muzica serială la muzica 
indiană se combină în creaţia sa, dând naştere unei muzici centrate pe liniaritate 
(reflectate pe strategii melodice extrem de inventive), timbralitate si o tehnică 
specifică de construcţie a culminatiilor. Există în orice opus al său un moment 
magic, pregătit cu minutiozitate si cu un impecabil profesionalism. Íntreaga creatie 
a lui Harvey reflectá travaliul unui compozitor matur, impregnat de o poeticá 
misticá ce modeleazá un material sonor minimal, bine definit si la fel de bine 
strunit"!. 

Pe lângă impactul muzicii lui Jonathan Harvey, si alte câteva nume ale 
componisticii britanice si-au lăsat amprenta asupra mea: Mark-Anthony Turnage, 
care se evidenţiază prin mixturi inedite între domeniile muzicii contemporane și 
jazz-ului, James MacMillan, a cărui muzică reprezintă o îmbinare fericită a ritmicii 
de sorginte stravinskiană cu o armonie dezvoltată din principiile lui Messiaen, 
dublată de o acuratețe a tehnicii componistice și un simț extraordinar al 
proporţiilor, George Benjamin, care prezintă o muzică extrem de rafinată armonic 
şi un mestesug al orchestratiei foarte bine însușit, si Thomas Ades, o personalitate 
în plină efervescenţă creatoare. Desi tabloul prezentat nu este nici pe departe 
complet, se poate deduce din preferințele mele în materie de compozitori, o zonă 
estetică și conceptuală în care mă simt confortabil. Voi prezenta în continuare 
câteva exemple din studiile pentru pian, însoţite de explicaţii succinte, cu 
precizarea că aceste lucrări sunt „a work in progress”. 


Studiile pentru pian 


Povestea studiilor pentru pian a început în urmă cu câţiva ani, mai precis 
în 2008. Am scris atunci două lucrări pianistice pentru Concursul Internaţional de 
Compoziţie De la Romantici la Contemporani care se afla atunci la cea de-a treia 
ediție, dedicată lucrărilor pentru pian solo. Cele două lucrări trimise, Studiu şi 
Beyond Infinity, s-au bucurat de aprecierea juriului, astfel că ambele au fost 
premiate. Am propus atunci două lucrări diametral opuse; folosind o exprimare 
ceva mai plastică, studiul prezenta elaborarea unui proces constructiv, iar cea de-a 
doua piesă propunea o estetică a plutirii, o muzică difuză, „de stare”. Nu am 
intenționat atunci realizarea unui studiu, dar pe măsură ce lucram la piesă, 
am înţeles că materialul muzical generat se plia foarte bine pe necesitățile genului. 
Pornind de la o idee simplă, o scriitură la două voci în care discantul prezenta 
frânturi melodice iar acompaniamentul complementa aceste melodii prin grupări 


1 Dan Dediu, Radicalizare şi guerilla , Editura Muzicală, București, 2004, p. 171. 

ritmice asimetrice (un fel de aksak) defazate in raport cu fragmentele melodice ale 
planului principal, am ajuns la o scriiturá complexá, cu multiple posibilitáti de 
evoluţie ale discursului muzical. Atunci mi-am dat seama cât de ofertant ar fi, 
din punct de vedere componistic, un ciclu de studii pianistice, unde aveam ocazia 
să dezvolt, să explorez, să încerc diverse soluţii de propulsare şi evoluţie a 
discursului muzical, soluţii organizate într-o manieră logică, coerentă si expresivă. 
Beyond Infinity, cea de-a doua lucrare menţionată, mi-a așezat în faţă alte orizonturi 
creative. Percepția temporală, sau mai precis cum percepem curgerea timpului este 
problema centrală a lucrării. Un alt aspect care m-a preocupat atunci a fost 
armonia. Am căutat sonorități sticloase, tăioase, dar în același timp eufonice, 
luxuriante. Mi-au fost de ajutor, în căutările mele, bogăţia armonică a muzicii lui 
Messiaen, sonoritátile fragile ale muzicii lui Toru Takemitsu sau Toshio Hosokawa 
şi conceptul de liniște regăsit în scrierile si muzica lui John Cage. De asemenea, 
piesa mai sus amintită folosea și procedee ale tehnicii extinse, realizate în interiorul 
pianului precum pizzicato sau folosirea armonicelor, dar și unele elemente ale 
teatrului instrumental, cum ar fi mimarea execuţiei unor pasaje din partitură. 
Deşi au trecut ceva ani de la compunerea celor două piese, ideea unui ciclu de 
studii pentru pian mi-a rămas întipărită în minte, ajungând acum la stadiul de a 
scrie aceste studii imaginate cu ani în urmă. Am dorit să amintesc de aceste două 
lucrări, tocmai datorită funcţiei de catalizator, de aprindere a unor motoare interne, 
de un real impact asupra mea. Mentionez că aceste două lucrări, bineînţeles într-o 
formă revizuită, se vor număra printre studiile pianistice. 

Am expus, în debutul acestei prezentări, planul iniţial al ciclului de studii, 
cu mențiunea ulterioară a dezintegrării acestui plan. Jocul combinatoric a devenit 
aproape obsesiv, sporind considerabil şi pofta mea de lucru. Se generează în 
imaginația mea un număr mare de lucrări posibile. Perioada germinativă este 
îndelungată în ceea ce mă privește, iar asternerea pe hârtie a muzicii imaginate se 
dovedeşte a fi un proces lung, de multe ori chinuitor. Traducerea în semne grafice 
ale capriciilor imaginaţiei nu este exactă. Surprinderea momentului în care o idee 
se generează, încapsularea acesteia pe hârtie este o confruntare continuă. Există, în 
teoria greacă, ceea ce se numeşte kairos, termen ce defineşte momentul propice, 
oportun pentru a acționa. În componisticá, se poate numi elan creator, o energie 
care nu poate fi controlată, „dă pe-afară”. Acest elan creator sau poftă de lucru nu 
apare însă oricând, fiind o stare rară, de care beneficiem sporadic. Tocmai ideile 
care apar la momentul oportun sunt cele dificil de surprins pe hârtie, deoarece se 
desfășoară cu o repeziciune uimitoare, iar de îndată ce energia se disipează, 
revenim din nou la truda zilnică, de artizanat. Așadar, în continuare voi prezenta 
câteva exemple din studiile finalizate, dar care mai necesită șlefuire, forma finală a 
acestora rămânând încă o problemă deschisă. Odată cu decizia de a investiga în 
amănunt aspectele limbajului muzical si tehnicilor de scriitură, în special 
pianistice, mi-am asumat o anumită lentoare componistică. Evaluez, selectez acum 
materialul muzical printr-o lentilă critică, care încetinește procesul componistic. 

Mi-am asumat si renunțarea la planul initial, acela de a scrie un număr fix de 
studii. Studiile pentru pian sunt acum o lucrare amplă în devenire. Am scris studii 
scurte, un preambul pentru lucrări viitoare, studii sub forma unor omagii aduse 
creatorilor importanți pentru propria evoluţie, studii improvizatorice în care 
aportul interpretului este amplificat, studii care fac apel la limbajul jazzistic, 
spre exemplu dialoguri imaginare între Bach, Bud Powell şi Charlie Parker sau 
Messiaen, Thelonious Monk si Duke Ellington, studii care presupun însușirea 
procedeelor de tehnicá extinsá (surse de generare sonorá in interiorul sau 
exteriorul pianului), studii sub forma unor inventiuni adaptate contextului actual 
(postmodern), studii care folosesc citatul, pe care îl dezbat si îl recontextualizeazá, 
studii care se bazează pe tehnici repetitive sau studii care sondează posibilitățile 
timbrale ale instrumentului. 

Odată selectat materialul muzical, apare necesitatea unui titlu revelator, 
care să incite imaginația interpretului. Astfel, problema titlului devine una de 
importanță majoră. Titlurile tehnice care sugerează apartenenţa genuistică sau cele 
care se referă la aspecte legate de tehnicile de compoziţie întrebuințate nu sunt, 
de multe ori, îndeajuns de sugestive, nu trezesc curiozitatea interpretului sau a 
ascultătorului. Pe de altă parte, un titlu atrăgător impune o oarecare condiționare, 
limitează orizontul de așteptare al publicului, dezvoltând imagini preconcepute 
despre cum ar trebui „să sune” muzica respectivă. Spre exemplu, orice meloman 
avizat, cu o experiență auditivă dobândită în sălile de concert, va avea o 
reprezentare proprie a elementelor stihiale exprimate prin sunete, va avea certe 
aşteptări despre cum ar trebui imaginate sonic focul, aerul sau apa. Până la urmă, 
totul ţine de psihologia receptării, iar în cazul muzicii contemporane, chiar dacă 
ne-am obișnuit cu anumite sonorități, încă este legitimă întrebarea despre cum am 
putea asculta muzica contemporană fără dopuri de urechi. Dacă în cazul muzicii 
vorbim despre modalitatea de receptare, atunci în cazul titlului putem vorbi 
despre forța sugestivă a acestuia. Pentru a apropia discuţia de contextul actual, 
alegerea titlului face parte din strategia de marketing; cum atragem atenţia asupra 
produsului, în cazul de față un produs artistic, si cum plasám acest produs într-o 
lumină favorabilă, convingătoare. 

Într-o ordine aleatoare, câteva titluri posibile, unele apărute în urma 
scrierii muzicii, altele care își caută încă împlinirea sonică, ar fi: Miraj, Vitralii, 
Umbre, Acrobatice, Interior-exterior, Ritual, Melodie cu ghimpi, Press Enter, Overwrite, 
Caravane la miezul nopții, Facebook(ing), Stop!Play, Minute de celebritate, Sugestion 
méchanique, Contrapunct liber, Chiasmus in circulo, Imprints, Vocalizing Pianist, Flying 
Chords, Jazzologie, Narcotic, Layers of Time, Jocul cu realități fracturate, Practicing, 
Origami, Nocturnal, Fast Line, Lîla sau Efata. Unele din aceste titluri au rămas încă la 
stadiul de sugestie, altele vor fi probabil abandonate pe parcurs sau se vor regási 
atasate de alte lucrári. Cu toate acestea, etichetarea unei muzici prin titlul propus 
rămâne un aspect important al lucrărilor mele. 


99 


Am ajuns in final si la prezentarea unor exemple din creatia proprie. 
Acestea vor fi însoţite de comentarii scurte, iar o analiză amănunţită a acestora îşi 
va găsi locul în capitolul dedicat creaţiei proprii a tezei de doctorat. 

Astfel, voi începe cu studiul intitulat Fast Line. Acesta a fost primul studiu 
compus. Este vorba despre un perpetuum mobile în valori de saisprezecimi, o linie 
neîntreruptă plimbată literalmente pe toată claviatura. Dificultatea pianistică se 
rezumă la tempoul rapid si la abilitatea de a controla micro-articulatiile si dinamica 
intr-o vitezá foarte mare. De asemenea, precizia si egalitatea ritmicá, asemenea 
unui ceas de înaltă calitate, sunt două aspecte importante ale acestui studiu. 


Presto meccanico 3X 

ba 


Exemplul 1: Fast Line- măsurile inițiale 


Același tip de scriitură este prezent pe tot parcursul lucrării. Varietatea 
constă în multitudinea desenelor melodice, formulări pe tipar de arpegiu, scări 
ascendente si descendente pe toată claviatura, fragmente care insistă pe un anumit 
registru, salturi largi care presupun si încrucișarea mâinilor sau contraste abrupte 
de dinamică şi articulaţie. Chiar dacă acest studiu necesită încă îngrijire și 
revizuire, este totuși prima încercare, după mai multi ani, de compunere a unei 
astfel de lucrări. 

Voi continua cu un exemplu de o cu totul altă factură. Nocturnal este tot o 
încercare timpurie, de această dată folosind un material diferit. Lucrarea se 
prezintă ca un studiu de armonie, folosind o scriitură de tip coral, dar si zone în 
care se realizează desprinderi melodice din sunetele componente ale acordurilor. 
Un aspect relevant este valorificarea densităţii, de la un singur sunet, la intervale 
armonice, până la acorduri complexe care folosesc totalul cromatic. O altă 
problemă se referă la specificitatea sonoritátii unui interval armonic sau a unei 
construcții acordice în funcţie de registrul în care se află. Studiul debutează cu 
două acorduri complexe, desfășurate pe un ambitus larg, cu rol generator în 
evoluţia ulterioară a lucrării. Un detaliu important este componenta dinamică, 
cu degradeuri, umbre sonore, ecouri dar si sonorități ample, masive, câteodată 

aspre. Desfásurarea temporalá este lentá, intreruptá in anumite momente de pasaje 
scánteietoare de virtuozitate. 


$50— * 


Exemplul 2: Nocturnal — másurile 1-6 


Cam în același registru afectiv se înscrie si studiul ce poartă titlul Narcotic. 
O descriere muzicală a unei lumi halucinante, aflată la granița dintre realitate si 
vis. Titlul provoacă la o poveste, un scenariu cinematografic, si anume 
portretizarea unui dependent de substanțe halucinogene. Povestea urmărește 
transformarea realitatii, alterarea acesteia prin ochii personajului propus. 
Caracterul de transă este sugerat de prezența unei formule melodico-ritmice 
repetitive în discant care asigură fundalul desfășurării planului principal. 
Pe parcursul lucrării acest ostinato este supus unor transformări: variatiuni ritmice, 
aglomerarea numărului de sunete ale formulei repetate, transformarea acesteia în 
acorduri alerte, lărgirea ambitusului, modificarea traseelor intervalice. Planul 
principal, care îngână frânturi melodice în debutul lucrării, se dezvoltă treptat 
folosind o singură linie melodică, apoi intervale armonice, acorduri până la 
realizarea unor arpegii largi pe un ambitus extins. Muzica se pliază pe o formă 
monostroficá cu insertii contrastante, care sugerează în plan expresiv reveniri 
bruste la realitate, pentru a fi mai apoi dizolvate în pânza sonoră difuză. Am ales 
pe alocuri folosirea unor sonorități stranii tocmai pentru a potenta efectul expresiv 
al lucrării. Subiectul propus se înscrie în realitatea sumbră pe care o experimentăm 
zilnic. Mă refer aici la distrugerea oamenilor care folosesc substanţe halucinogene 
pentru a evada din banal, din cotidian. Această lucrare se apropie de caracterul 
unui reportaj, povestit de această dată prin sunete. 

Exemplul 3: Narcotic, másurile 1-17 


Ultimele douá studii propuse se reintorc la caracterul motoric, de 
virtuozitate. Abilitátile tehnice, o caracteristicá de bazá a genului, sunt elementele 
principale ale acestor douá lucrári. Primul studiu exemplificat, Sugestion 
méchanique, cu evidentă trimitere la lucrarea Sugestion diabolique scrisă de Serghei 
Prokofiev, este o toccată de mare virtuozitate. Lucrarea este turnată într-o formă 
strofică: A B Bv material tranzitiv C Cv A dinamizat. Secţiunea A folosește o 
scriitură de tip toccata, pe o pulsatie constantă de saisprezecimi, de la repetarea 
unui singur sunet cu o evolutie cátre alternarea rapidá de acorduri. 

Exemplul 4: Sugestion méchanique — A, másurile 1-6 


Sectiunea B aduce in prim plan elementul melodic. Linii melodice enuntate 
în sopran sunt comentate de liniile melodice ale basului, apoi treptat se realizează 
o serie de canoane între cele două planuri principale, toată această desfășurare 
contrapunctică acompaniată de fundalul de saisprezecimi. 


mf ben marcato 

Exemplul 5: Sugestion mechanique, B, măsurile 41-46 


Materialul tranzitiv foloseşte o scriitură ritmică variată, folosind o linie 
cromatică descendentă la mâna stângă si figuratii variate ritmic în discant: 


sare a] 


mf 
= 


Exemplul 6: Sugestion méchanique material tranzitiv 3 măsuri 

Sectiunea C, respectiv Cv, reprezintá partea centralá a studiului, de 
maximá elaborare si virtuozitate si contine diferite provocári tehnice: 
= 


Exemplul 8: Sugestion méchanique, Cv, măsurile 180-183 


Revenirea A-ului aduce o rememorare a tuturor materialelor muzicale 
prezentate până acum într-o manieră rezumativă. 

Ultimul studiu al acestui mic compendiu este o transpunere muzicală a 
evoluției tehnologice. Studiul este realizat din diferite suprapuneri de ostinato-uri, 
decalate metric, cu sugestii polimetrice evidente, de mare virtuozitate, aproape 
testând limitele fizice posibile ale interpretului. Studiul evoluează pe scheletul a 
opt formule melodice repetitive în discant care sunt prezente aproape pe toată 
durata lucrării. Secțiunile sunt numerotate cu cifre de la 1 la 7 cu variante de tip 1a, 
lb, 3a si asa mai departe. Press Enter sugerează rularea unui soft de către un 
calculator, la viteze ametitoare. Câteva exemple ale acestei muzici vor evidentia cu 

claritate această imagine. Exemplele propuse prezintă incipitul sectiunilor 
numerotate 1, 2, 3, 4, 5 și 6. 

Exemplul 9: Press Enter 1 

Exemplul 11: Press Enter 3 

Exemplul 13: Press Enter 5 

Exemplul 14: Press Enter 6 


Problema studiilor pianistice rămâne deschisă. Perseverenta si munca 
continuă, susținută se vor dovedi rodnice, în timp ce compunerea acestor lucrări 
rămâne o provocare. Cele câteva exemple arată, în opinia mea, o linie evolutivă 
ascendentă, în care cercetările proprii şi-au găsit împlinirea. Consider că lucrările 
următoare vor continua acest traseu ascendent în speranţa suscitării unui interes 
viu din partea interpretilor si a publicului. 

